En købmandsbutik i Nørresundby blev tirsdag aften udsat for retligt kassedyk.

Tirsdag aften klokken 18.37 gik en mand ind i Købmandsbutikken Spar i Nørresundby, hvor han stjal nogle kontanter og stak af. - Der er tale om et retligt kassedyk. Altså truede manden ikke på nogen måde. Han gik bare ind i butikken, stak hånden i kassen og stak af, siger vagtchef ved Nordjyllands Politi Heine Hansen. Det er endnu uvist, hvor mange penge, der blev stjålet. Politiet efterlyser manden, de skriver: - Manden er formentlig mellem 25 og 35 år og cirka 185 til 190 cm. høj. Han er iført grå bukser med hvid stribe, mørk hættetrøje med hvid skrift på brystet, hvor der står NIKE, og ansigtet dækket med rød og hvidt halstørklæde. Han undløb mod syd (Aalborg).